**REFERAT/PROTOKOLL STIFTELSESMØTE – Med forklaring**

Det må skrives protokoll/referat på stiftelsesmøte. Årsmøtereferat og protokoll fra årsmøtet er det samme. Forskjellen på et referat fra et styremøte og et referat fra årsmøtet/stiftelsesmøte er at sistnevnte må være signert.

Videre viser referatet hvilke saker som er diskutert og vedtatt. Som regel bruker man på årsmøtet å velge et nytt styre, samt godkjenne foreslått budsjett og gjennomgå regnskap.

Dette dokumentet trengs for å få oppdatert informasjon i brønnøysund-registeret. For at de skal kunne godta deres protokoll må den inneholde dette:

* Navn på laget eller foreningen som har avholdt møte
* Dato og sted for årsmøtet
* Opplysning om hvor mange som var til stede, eventuelt hvem som deltok
* Valg av styre, med *fullstendig* oversikt over styrets sammensetning etter valget
* Informasjon om sakene som har vært til behandling/vedtak som er gjort
* Må også signeres av de som blir valgt som protokollunderskrivere

For andre maler se [**samskipnaden.no**](https://samskipnaden.no/studentliv-1/ressursside-for-studentforeninger).

Referat Stiftelsesmøte

Studentforeningen Studentliv

Møtedato: 24.11.2021  
Tidspunkt: 16:00– 18:00  
Møtested: UiT Teorifagbygget hus 1: Auditorium 1 (1.820)

**SAKSLISTE:**

**Konstituering:**

**SAK 01-2021 –** Valg av:

**Ordstyrer –** leder ordet under hele stiftelsesmøtet  
**Referent –** skriver protokollen/referatet  
**Protokollunderskrivere –** Stiftelsesprotokollen/referatet må signeres. Dette gjøres som regel av to personer.   
**Tellekorps –** To eller flere som har i oppgave å telle stemmene under valg av styre.

**Velges med akklamasjon** - vil si at det er en person som stiller til valg til et verv og man trenger derfor ikke å avholde valg.

1. Ordstyrer

Foreslåtte kandidater: John Doe

**Vedtak:** *John Doe velges som ordstyrer (med akklamasjon)*

1. Referent

Foreslåtte kandidater: Jane Doe

**Vedtak:** *Jane Doe velges som referent*

1. 2 x Protokollunderskrivere

Foreslåtte kandidater: Jos Bleau og Jean Dupont

**Vedtak:**  *Som protokollunderskrivere Jos Bleau og Jean Dupont som protokollunderskrivere*

1. 2 x Tellekorps

Foreslåtte kandidater: Freddy Mercury og Elton John

**Vedtak:** *Freddy Mercury og Elton John velges med Akklamasjon*

**SAK 02-2021 –** Orientering om bakgrunnen for møtet

Her bør man bruke tid på å fylle ut stiftelsesdokumentet med navn, adresse og fødselsdato på alle som er til stede.

Det ble gitt en orientering hvorfor man ønsker å etablere Studentliv som en egen forening. Videre ble stiftelsesdokumentet fylt ut og godkjent av forsamlingen.

**Vedtak:** *Stiftelsesmøtet anser seg som orientert og stiftelsesdokumentet godkjennes*

**SAK 03-2021 –** godkjenning av innkalling og dagsorden

Møteinnkalling ble utsendt 10.11.2021.

**Vedtak:** *stiftelsesmøtet godkjenner innkalling og vedtar dagsorden slik den foreligger*

**SAK 04-2021 –** Foreningens navn

Innkomne forslag: *Studentliv*

*Enstemmig vedtatt*

**Vedtak:** *Foreningens navn blir Studentliv*

**SAK 05-2021 –** Medlemskontingent

Ikke alle foreninger har kontingent. Det er viktig at dere fastsetter en eventuell kontingent som skrives i vedtektene, før disse blir vedtatt. Sørg også for gode rutiner rundt innsamling av kontingent om dette er noe dere ønsker å ha.

Det blir bestemt at foreningen ikke ønsker å ha medlemskontingent, men det er ønskelig at saken tas opp igjen på førstkommende årsmøte.

**Vedtak:** *Medlemskontingenten settes foreløpig til kr 0,-, og saken tas opp på førstkommende årsmøte.*

**SAK 05-2021 –** Vedtekter

Det kan være lurt å starte på vedtektene før møtet, slik at man slipper å lage disse under møtet. Da kan noe fort gå i glemmeboka. Forslag til vedtektene kan sendes ut sammen med innkalling slik at man får gått gjennom disse i forkant.

Forslag til vedtekter ligger som eget dokument og ble sendt ut med innkallingen.

Ordstyrer legger frem forslaget.

**Vedtak:** *Vedtektene er vedtas slik de foreligger*

**SAK 07-2021 –** Valg av styre

1. Valg av leder

Kandidater: John Lennon

*Valgt med akklamasjon*

**Vedtak:** *John Lennon velges som ny leder*

1. Valg av nestleder

Kandidater: Paul McCartney

**Vedtak:** *Paul McCartney velges som ny nestleder*

1. Valg av økonomiansvarlig

Kandidater: Pete Best og Stuart Sutcliffe

*Det gjennomføres en skriftlig votering. Tellekorpset deler ut lapper og teller stemmene.*

**Vedtak:** *Som ny økonomiansvarlig velges Stuart Sutcliffe*

1. Valg av øvrig styremedlemmer

Kandidater: Ringo Starr og George Harrison

*Da det er to som stiller til valg som styremedlemmer og det er to plasser som skal fylles trengs det ikke votering*

**Vedtak:** *Som nye styremedlemmer velges Ringo Starr og George Harrison*

**SAK 07-2021 –** Budsjett høst 2021

Budsjett for VÅR 2022 ble utsendt sammen med innkalling til møtet. Nyvalgt økonomiansvarlig Stuart Sutcliffe legger frem budsjett for VÅR 2022.

**Vedtak:** *Budsjett for vår 2022 vedtas slik det foreligger*

**SAK 08-2021 –** Eventuelt

Ingen saker er meldt inn.

*Konstituerende møte hevet 18:00*

Sted og dato

Jos Bleau Jean Dupont

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_